LidanRubinov/Halacha-QA huggingface dataset:
שאלה: תפילה: חנוכה שמח!!! ממש אסור להפסיק בין גאל ישראל לבין תפילת שמונה עשרה? קורה לי בדיעבד שאני נמצאת באוטובוס ואני מתפללת תפילת שחרית. אני מגיעה לתפילת 18 ואני מעדיפה לחכות כמה דקות ואז אני ארד ואתפלל את תפילת ה-18 בעמידה. לא עדיף??
תשובה: במצב כזה עדיף להמתין ב"תהילות לאל עליון וכו ", לרדת ומיד לפני שמונה עשרה להסמיך את "תהילות" וחתימת "גאל ישראל" לעמידה. אברהם קריספין רב קהילה בישוב אדם
שאלה: ברית מילה פדיון הבן: חג אורים שמח! ברית מילה שנדחה בגלל צבעו של התינוק (הוא צהוב) מעקב ביצוע פדיון הבן?
תשובה: זמן הפדיון הוא לאחר שלושים יום מיום הלידה, כלומר ביום השלושים ואחד. טעם הדבר משום שלאחר שלושים יום התינוק יוצא מחזקת נפל. מזל טוב אברהם קריספין רב קהילה בישוב אדם
שאלה: התרה: אני בת 22 לפני שמונה חודשים נפרדתי מחבר שלי אחרי שנה וחצי של זוגיות ואחרי הרבה זמן שדיברנו על חתונה. חודשיים אחרי הפרידה הוא הביא לי צמידי זהב שביקשתי לאירוסין ומאז אני מרגישה שהמזל שלי נעצר אני לא מצליחה להתחיל שום מערכת יחסים ותמיד מרגישה שמשהו עוצר אותי השאלה שלי אם יכול להיות שזה בגלל הצמידים האלו? ואם כן, מה אפשר לעשות כדי להתיר את זה? על העזרה!
תשובה: אין שום קשר לצמידים, תשכחי ותמשיכי קדימה. תשמחי תתפללי ובע"ה תקימי בית נאמן בישראל! בהצלחה אברהם קריספין רב קהילה בישוב אדם
שאלה: שירות לאומי: הרב, שאלתי את הרב שלי לגבי שירות לאומי אם זה מותר. והרב אמר בתנאי שיש לווי תורני רבני. אמרתי לו שיש לי אורייתא פעם אחת והאם זה נחשב והוא אמר לי שלא ושאני יבקש מרב לווי. למה הכוונה לווי של רב? איך זה הכה למעשה? האם הכוונה לרב שמלווה אותי בשירות עצמו בודק מה קורה איתי בשירות ובודק מה קורה בשירות עצמו. או מספיק שאני בקשר טלפוני עם הרבנית שלי ואיתו מתי שאני צריכה ואפילו לבוא אליהם אם אני צריכה. למה הכוונה?
תשובה: תשאלי את הרב שלך למה כוונתו בליווי. אברהם קריספין רב קהילה בישוב אדם
שאלה: בית: השאלה שלי היא כזאת אני תושב ישראל שגרתי במוסווה והתחתנתי אם אישה יהודיה שגרה גם ברוסיה נולדו לנו ברוך השם שני ילדים שם ברוסיה עכשיו אני רוצה לעלות לישראל כי לא טוב לי שם כי חזרתי בתשובה ואישית אינה רוצה אומרת או רוסיה או גירושין מה עלי לעשות?
תשובה: מצד אחד לעלות לארץ ישראל זו מצווה עצומה, השקולה כנגד כל המצוות. אך מאידך, לא מפרקים בית כל כך מהר! יש לפנות לגורם מיקצועי כגון יועץ זוגי, שינסה לגשר ביניכם, ויחשוב אתכם כיצד אפשר גם לעלות לארץ וגם לשמר את בנין הנישואין. בהצלחה אברהם קריספין רב קהילה בישוב אדם
שאלה: בעיות בבית ובמשפחה: לפני כחודש התחילו בעיות בבית ובעבודה של אבי. המיקרו התקלקל באופן פתאומי, יש בעיות בדוד ובמכונת כביסה המזוזה נפלה מעצמה ולאבי אין עבודה כבר חודש. האם יש הסבר לכך?
תשובה: תמיד טוב לעשות חשבון נפש, גם אם אין קשר בין המקרים שציינת. בשורות טובות אברהם קריספין רב קהילה בישוב אדם
שאלה: היתר לריקודים מעורבים ולתפילת ערבית לפני פלג המנחה: 1)האם יש פוסקים שמתירים השתתפות בריקודים מעורבים? אני מדבר על השתתפות גם באופן ישיר וגם השתתפות באופן עקיף: רוקדים בצד ולא נוגעים בבחורות 2)האם יש פוסקים שאומרים שמותר להתפלל ערבית לפני פלג המנחה? אשמח לקבל תשובות והכוונה לפוסקים המתירים מכבוד הרב ושיהיה לכבוד הרב יום טוב,שבת וחנוכה שמח
תשובה: א. אני לא מכיר אף פוסק הלכה שמתיר ריקודים מעורבים. איני מבין גם כיצד ניתן להתיר את זה. ב. האם מותר לרקוד במעגל נפרד כאשר באזור יש ריקודים מעורבים? הדבר תלוי בנסיבות, ועד כמה זה נפרד וכדו. בכל מקרה, בוודאי ובוודאי שאין זה לכתחילה, וצריכה להיות מחיצה בין בנים ובין בנות. אולם יש לבחון כל מקרה לגופו, וריקוד (למשל) בחתונה של חוזרים בתשובה שהמשפחה רוקדת מעורב והחברים בנפרד אינו דומה לריקוד כזה בסניף. על כן, צריך לשאול שאלה ספציפית ולא שאלה כללית בנושאים אלה. ג. איני מכיר פוסקים בארץ שמתירים זאת. בחוץ לארץ יש מצבים נדירים מאוד.
שאלה: פונדקאות לזוגות חד מיניים: האם מותר עלי הדת לאפשר להומוסקסואליים תהליך פונדקאות?
תשובה: וברכת ד  צריך לבנות עולם ר וביושר בכל הדברים והדרכים, ואין לעשות שינויים האסורים על פי התורה. חנוכה של אורה שבוע טוב יהודה הלוי עמיחי מכון התורה והארץ כפר דרום אשקלון
שאלה: האם זה נכון?!: רציתי לדעת האם מי שחוטא בפגם הברית לוקחים לו את כל המצוות עשה והזכיות שלו??!
תשובה: וברכת ד  לא הוזכר לקיחת זכויות אלא שהעונש על כך גדול וקשה, אבל יש דין וצדק בעולם. חנוכה של אורה שבוע טוב יהודה הלוי עמיחי מכון התורה והארץ כפר דרום אשקלון
שאלה: כשרות של ריבה: שבוע טוב, קיבלתי ריבה תוצרת בית מאישה מסורתית, אני יודעת שכלהרכיבים הינם כשרים אך איני יודעת האם הטבילה את הכלים והאם היא משתמשת בסיר בו בישלה חלבי בשרי. האם מותר לאכול מהריבה?
תשובה: וברכת ד  טבילה איננה פוסלת. כמו כן הסיר כנראה אינו בן יומו, סתם כלים אינם בני יומם, ועל כן אין לחוש בספק. חנוכה של אורה שבוע טוב יהודה הלוי עמיחי מכון התורה והארץ כפר דרום אשקלון
שאלה: מפגשי דתיים חילונים - ללכת?: בעיר שלי מתקיימים מפגשי דתיים חילונים לנוער. אני מתלבט אם ללכת כי מצד אחד דיאלוג יכול להפרות את שני הצדדים,אני יכול לקבל ולתת אבל מצד שני אולי עדיף לוותר כי יש שם בנות וזה יכול לפגוע ברמה הרוחנית שלי. מה הרב אומר?
תשובה: יישר כוח על השאלה. אינני חושב שיש תשובה אחת נכונה לשאלה זו, והיא תלויה בהרבה מאוד משתנים, ובראש ובראשונה בשאלה: מי אתה. אם אתה חש שאתה צריך לשמור ולהגן כל הזמן על אמונתך, ובמקום בו אתה יוצא החוצה אתה נופל הרבה - אל תלך. עם כל החשיבות של הדבר יש לבוא לשם עם חוט שידרה משל עצמך, ואז המפגש עצמו אכן יכול להיות מפרה - ניתן לקבל ממנו הרבה וניתן לתרום בו הרבה. אם אמונתך הפכה כבר להיות חלק מזהותך, ומפגשים מעין אלה אכן עושים את לה את הדבר הטוב שעושה כל מפגש עם עולמות חיצוניים לך - לך והתברך ממפגש זה, לשני הכיוונים: גם מה שתקבל וגם מה שתעניק, ומעבר לזה: החשיבות הגדולה שלו מבחינת כלל ישראל. ואפשר - לנסות, ולראות אם זה טוב או לא. כמו שילוח היונה מחוץ לתיבה.
שאלה: חנוכה: האם מותר לגזור ציפורניים בחנוכה? והאם מותר להתגלח במכונה בחנוכה?
תשובה: מותר להסתפר ולגזוז ציפורניים
שאלה: הלכה בשבת: אקדים ואומר שאני ספרדיה והולכת לפי עדות המזרח. רציתי לשאול לגבי בישול: 1) בשבת- כאשר יש צלחת מרק רטובה(כי הרגע שטפתי או כי פשוט הוצאתי מהארון רטובה)- האם מותר לי לתוכה למזוג מרק או שזה נחשב כבישול- שהרי הצלחת שטופה במים פושרים והמרק חם.? על אותו משקל- אם אני רוצה למלא כוס במים רותחים מהמיחם והכוס רטובה כי למשל הרגע שטפתי אותה- צריך לנגב קודם או שבגלל שאין בכוונתי לבשל אז מותר ישר למזוג מים רותחים? 2) כאשר עושים כלי שלישי להכנת תה- מילאתי את הכוס-שפכתי לכוס אחרת ואני רוצה למלא עוד קצת את הכוס הראשונה ולמלא שוב את הכוס השניה(כי הכוס השניה לא התמלאה עד הסוף)- מותר? או שיש פה איפשהו בישול כי לא שפכתי בבת אחת? 3) האם מותר בשבת למעוך תפו"א לצורך הכנת פירה? 4) האם מותר לשטוף את הפנים בסבון פנים שדי נוזלי? היה רב שאמר לי שאסור. 5) ישנו חבר של המשפחה, בודד, שאין לו איפה להיות בשבתות ואבי מזמין אותו מידי פעם לארוחת שבת. הוא מגיע וחוזר ברכב. אני יודעת שהדבר לא הכי פשוט הלכתית אך אבי אומר (ובאמת רואים זאת) שזה תומך בו- הוא די עצוב- נהרג לו בן לפני שנים והוא לא משתחרר מזה. המון מראש!! בשורות טובות!
תשובה: 1. יש פוסקים שכותבים לנגב לפני כן, לדעת הרב עובדיה יוסף זצ"ל אם מדובר רק בטיפות שנשארו לאחר השטיפה, אין צורך להקפיד לנגב לפני השימוש. 2. אין חשש 3. למעוך בשינוי סמוך לסעודה. 4. כנראה שלרב ששאלת יש מקור. 5. מותר להזמין אך לתת אפשרות לאורח להישאר ללון, אם הוא יחליט שאינו מעוניין הוא נוסע על דעתו. בשורות טובות אברהם קריספין רב קהילה בישוב אדם
שאלה: מזוזות במעבר דירה: למדתי שלא מורידים מזוזות בעת מעבר דירה. מכרתי את דירתי ואני יודעת בבירור שהקונים הולכים לבצע בדירה שיפוץ מסיבי וכנראה מורידים את רוב הדלתות, אם לא את כולם למעט דלת הכניסה. האם עלי, עדיין, להשאיר את המזוזות בבית?
תשובה: אם יש חשש שהם יזרקו את הדלתות עם המזוזות שעל גבם - מצווה לקחת. אך אם הם מעוניינים לפרק את המזוזות מהמשקופים הישנים ולחבר לחדשים - אסור לקחת. בשורות טובות אברהם קריספין רב קהילה בישוב אדם
שאלה: האם בטחון בשם זוהי מצווה אלוקית?: האם בטחון בשם זוהי מצווה אלוקית? שמצויינת במפורש בתריג מצוות? ואם כן איך נקראת המצווה
תשובה: וברכת ד  הבטחון הוא חלק ממצוות אמונה שהקב"ה דן את האדם ושומר עליו בכל דרכיו, האדם הבוטח יודע שאין דבר מקרי בעולם, אלא הכל בהנהגת הקב"ה. כלל באני מאמין שהבורא ית"ש מנהיג ובורא כל הנבראים. חנוכה של אורה יהודה הלוי עמיחי מכון התורה והארץ כפר דרום אשקלון
שאלה: .אשר ציוונו. : נתקלתי בשאלה הזו, חשבתי עליה. ולא מצאתי תשובה. למה אנו מברכים לפני הרבה פעולות וציוונו ( בשם ד ) נניח בהדלקת נרות חנוכה או שבת, הרי הקב ה לא ציווה אותנו ישירות על הדלקת הנרות. נניח בחנוכה היה הנס והייתה גאולה ונושענו. אז מדוע וציוונו להדליק נר חנוכה? ועל אותו משקל ציוויים אחרים( שבת, נטילה, סוכה ועוד הרבה). מראש על התשובה.
תשובה: הגמרא במסכת שבת דף כא שואלת את שאלתך: "והיכן ציוונו"? ומסביר רש"י במקום: "והיכן ציוונו. הא לאו דאורייתא היא, אלא מדבריהם", ומיישבת: "על פי התורה אשר יורוך ועל המשפט אשר יאמרו לך תעשה לא תסור מן הדבר אשר יגידו לך ימין ושמאל" כלומר כאשר חכמים ציוונו זה לא על דעתם אלא על דעת הקב"ה, מעין שלוחי רחמנא לתקן תקנות וחוקים, על כן "אשר קדשנו במצוותיו וציוונו." לא אמור דוקא על מצוה זו או אחרת אלא על החובה לשמוע בקול חכמים. בשורות טובות אברהם קריספין רב קהילה בישוב אדם
שאלה: הדלקת נר חנוכה במסיבה - ללא לינה במקום.: אני מתכנן להשתתף במסיבת חנוכה, כשהמסיבה כוללת ארוחה אך לא לינה (אני מתכנן לחזור הביתה ולישון בבית שלי). האם עלי לברך על הנרות במקום המסיבה, או רק כשאחזור לביתי?
תשובה: לך הדרך הנכונה היא שאתה (או אשתך) תדליק נרות בביתכם בשעה 17:00 ולאחר מכן תלך למסיבה. לבירור מצבים מורכבים יותר - תתקשר אלי הביתה 098987548 ונברר ביחד מה לעשות בברכת חנוכה מועיל דוד לוי
שאלה: פסח: האם אנשים שחגגו במדבר את הפסח הראשון יכלו לחגוג גם את הפסח שני?
תשובה: וברכת ד  מי שעשה פסח ראשון לא עושה שני. בברכת התורה והארץ יהודה הלוי עמיחי מכון התורה והארץ
שאלה: הלנת שכר: אני לומדת בבית הספר על הלנת שכר,למדנו שאסור למעביד להלין את שכרו של הפועל,ובעיקר הדגש הוא על פועל עני,כי הוא תלוי בכסף. רציתי לשאול מה הדין במצב שהמעביד נפל מנכסיו ועכשיו הוא הנושה ואין לו כסף לשלם לפועלים שלו.ועוד,מה עושים במצב שהמעביד נפל מנככסיו ונשאר לו סכום קטן שיכול או להחזיק את העסק ואז אולי יצליח לקום שוב,או שבסכום הזה הוא מחוייב קודם לשלם לפועלים שלו,גם אם זה אומר שהוא יצטרך לפשוט רגל. גיל.
תשובה: אחלק בתשובתי בין שני חלקי השאלה: א. אם הוא עצמו נפל מנכסיו- לא ברור מדבריך מהן האפשרויות העומדות בפניו. הלוא אין לו איך לשלם, ואם כן - במה המצווה יכולה להוסיף או להוריד. ב. אם יש סיכוי שיקום - הוא צריך לשאול את פועליו. הכסף שלהם, והוא חייב לשלם אותו, גם אם משמעות הדבר היא שהוא לא יקום. אולם אם הם מסכימים שינסה, וזה גם אינטרס שלהם - זה בוודאי מותר.
שאלה: שבת ותפילות בחוג הארטקי: אני עתיד לצאת למשלחת של כמה שבועות באיזור החוג הארטקי, קרוב לקוטב. את בעיית הכשרות הצלחתי לפתור אולם צצה בעיה נוספת הנוגעת לשעות התפילה. באיזור אין קהילה יהודית כלל ואנו מגיעים לאיזור בתקופה בה מתרחשת שמש חצות כלומר השמש לא שוקעת כלל. איני יכול להסתמך על צאת הכוכבים או תחילת הזריחה כדי לסנכרן את התפילות. כמו גם כדי לדעת מתי נכנסת ויוצאת השבת. אודה להכוונה בנושא זה.
תשובה: נאמרו דעות שונות בנושאים האלה. תוכל לקרוא קצת ב אבל זה לא המקור היחיד. אני קורב לשיטה האומרת שיש לנהוג לפי מקום הקהילה היהודית הקרובה ביותר.
שאלה: הלכה לגבי חצאית וגרביונים: כבוד הרב! אני מתבחבטת עם עצמי כבר הרבה מאוד זמן לגבי נושא הצניעות. אשמח מאוד אם הרב יעזור לי לעשות קצת סדר בכל הבלאגן שקיים בתוכי. מהי ההלכה לגבי חצאיות? (אשמח לטיפה פירוט.) עד הרצפה? עד מאוחרי הברך? איפה עיקר הדין.? גרביונים? צריך? כדאי? רצוי? אחרי איזה רב ללכת? מצטערת על כל השאלות. בברכת חג שמח!
תשובה: ההתחבטות שלך אינה נופלת בחלל ריק. היא נובעת בשל העובדה שאכן במקורות הקודמים אין אנו מוצאים כמעט כימות של נושאי הצניעות. אין אנו מוצאים מקורות המודדים את הצניעות, או אומרים במפורש מהם אברי הגוף   של גברים ושל נשים   שחייבים להיות מכוסים. בעשרות השנים האחרונות נעשה ניסיון כזה, והוא כמובן נתון במחלוקת, כך שקשה לקבוע בדיוק. לא זו בלבד, אלא שחלק מענייני הצניעות הם תלויי תרבות וחברה, והם שונים מחברה לחברה. המינימום המקובל הוא זה: חובה ללכת עם חצאית המכסה את הברך גם בישיבה. גרביונים   תלוי בחברה בה את חיה. אני מדגיש כי מדובר בקו מינימום ובוודאי שמותר להחמיר בכך.
שאלה: ריבוי נשים אז והיום: במקרא ניתן לראות שהמנהג להחזיק בכמה נשים הוא רווח ואינו פסול, שכן אפילו צדיקים במקרא הרבו בנשים. רציתי לשאול כמה שאלות בעניין. הראשונה היא - מדוע לגבר היה אכן מותר להרבות בנשים ולא להסתפק באחת? השאלה השנייה - מדוע דווקא הדבר הותר לגברים ולא גם לנשים, או רק לנשים? השאלה השלישית - מדוע היום זה כבר לא תקף כמו אז? בקשר לשאלה השלישית, שמעתי תשובה שכיום זה כבר לא תקף על מנת שהאישה לא תקנא ותצטער, אבל על תשובה זו עולה לי שאלה רביעית נוספת וחשובה לא פחות - ואז, באותם ימים שהדבר כן היה מותר, נשים לא קינאו והרגישו ככה? מקרב לב, מאוד מעריכה את הסבלנות והמשך יום נפלא!
תשובה: ב"ה, במקרא רואים שכל פעם שהיו לאדם שתי נשים היו בעיות ברמות שונות, שרה והגר, לאה ורחל, חנה ופנינה, וכן בפרשת כי תצא נאמר וכי תהינה לאיש שתי נשים ומיד כתוב האחת אהובה ואחת שנואה, כך שהתורה לא מעודדת זאת, לכן ראה לנכון רבנו גרשום מאור הגולה לתקן תקנה לא לשאת שתי נשים. לגבי השאלה השניה- אפשר להסתפק בתשובה תכנית אבל היא מהותית, אישה שמתחתנת עם שני גברים לא יודעיםן מי האבא של הילד, מי לוקח עליו אחריות. ובכל זאת התורה לא אסרה לאיש לקחת שתי נשים כי לפעמים היה צורך בכך, היו מלחמות והרבה גברים נהרגו ולפעמים עשרות אלפים ביום, מי יפרנס עשרות אלפי נשים? ומי יתחתן איתן? אישה העדיפה לחיות עם צרה מאשר להשאר גלמודה כל החיים דני ארגמן דני ארגמן
שאלה: ציצית: מה צריך לעשות אם החוט של הציצית נכנס לאסלה ונוגע במימיה.?
תשובה: ב"ה, רק לשטוף במים נקיים. דני ארגמן
שאלה: צדקה: הרב האם אנו בני הנוער חייבים בנתינת מעשר בעבודה שהיא לא קבועה?
תשובה: ב"ה, מעשר כספים הוא מנהג חשוב, שייך בכל הכנסה גם זמנית, דני ארגמן
שאלה: אי וודאות.: לרב ארגמן שמי אמונה. אני סטודנטית באוניברסיטת בר אילן בתחום מדעי היהדות, לומדת במדרשה באוניברסיטה ושמחה מאוד בעיסוקה בענייני אמונה ואקטואליה ברמה שאינה מזלזלת באינטליגנציה של הסטודנטית. אך לאחרונה אני נחשפת יותר ויותר לתופעות ודעות המטרידות אותי, ומקשות עלי בתחום האמוני. אני עובדת בסביבה אתאיסטית. שתיים מחברותי הטובות, בחורות דתיות שלא חסכו מעצמם לימוד ובירור אמונה, הפסיקו להאמין מסיבות שכליות. מלבד זאת, חלק ממשפחתי, יחד עם רבות מחברותי, החליטו שלא לנהל אורח חיים שומר תורה ומצוות יותר, או רק לעשות זאת באופן החלקי ביותר, "לייט". אני לא יודעת איך להתנהל אל מול החברה בה אני חיה. אחד אחד כולם נושרים. גם אלו שראיתים כאיתנים ביותר. לעתים איני יודעת אם אני השפויה היחידה בחברה של בלתי שפויים, או החברה היא השפויה ואני המשוגעת היחידה הרצה בכיכר בעוד כולם צוחקים, וזועקת- הרגתם את אלוקים. אמרו לי להחליף חברה, אמרו לי לדבוק בחברות מאמינות, שומרות, וכך אני עושה. אך עם זאת, ההתקלות באנשים שאין לזלזלם ביכולתם השכלית, והם אינם מאמינים, מטרידה. אם יש דבר אחד וודאי שלמדתי לגבי הוכחות לקיום האלוקים בשנים האחרונות, אז הוא שהן מבוססות על שיטות פילוסופיות שהופרכו. כלומר, אין הוכחות. בספרו של הרב זקס שיצא זה עתה לאור בארץ, הוא כותב ומדגיש כי "האמונה אינה וודאות. היא האומץ לחיות עם אי-וודאות". זאת, יחד עם אמירתו של הרב קוק- "האמונה אינה לא שכל ולא רגש, אלא גילוי עצמי היותר יסודי של מהות הנשמה"- אינם משרתים כדי לנחם. משמעות הדבר, כך נראה לי יותר ויותר, הוא שאמונה היא החלטה בלבד. הגילוי העצמי של הנשמה פעמים רבות בהסתר. האומץ לחיות עם אי וודאות, משמעו, כך נראה לי, להחליט לחיות גם אם אינך יודע אם האלוקים קיים או לא. זה קצת כמו לחיות עם ההימור של פסקל, שהוא מוצג בדרך כלל כרמה רדודה ביותר של האמונה. האם על האדם המאמין להתייסר בכך כל חייו? להחליט בכל רגע לדעת שהוא יודע דבר ששכלו מסרב להוכיח לו? אני יודעת שאין זה שכל, אך אם זה גם לא רגש, והגילוי העצמי מסרב להתגלות. אזי זה ייסורים לאדם הרוצה להאמין בכל מאודו, אך סביבתו מסמלת לו כי הוא משוגע, והוא מתחיל להתערער בהסתמכותו על וודאיותו הפנימית. שמא הוא עצמו משוגע, סומא, וכולם נאורים. שמא הוא עצמו הבין שמה שלא ניתן להוכחה, וגם לא ברגש, וגם וודאות פנימית איננה תמיד קיימת, משמעו פשוט שאינו קיים. אז למה בוער הרצון להאמין? איני יודעת אם הייתי ברורה. אני נסערת בשאלתי זו. אסכם בפשטות- איך מתמודד האדם המאמין עם הידיעה שאין ידיעה? בגיל העשרה, הכל טבוע בך, האמונה בוערת, שוקקת, היא ידיעה מוחלטת. עתה, היא חכמה יותר, אך היא אינה ודאית. כך זה יישאר? כך עלי לחיות? האם "אומץ" הוא המענה היחיד שניתן לתת לי? כי מה שיתפרש במקום אחד כאומץ, ייחשב במקום אחר כמעשה סכלות, וגם אומץ אינו תמיד קיים. ו מראש, אמונה
תשובה: ב"ה, האם את יכולה להוכיח למשהו שאת אוהבת את הבן שלך? את אחותך? אבא אמא?, גם אם תביאי את כל ההוכחות שבעולם - עדיין ניתן לפרוך אותם, וכי בגלל שאנשים אחרים הפריכו את ההוכחות יש לך ספק בכך שאת אוהבת? האם זה מטיל ספק? ודאי שלא, אמנם אמונה אינה רגש אבל יש לה את הודאיות של הרגש, היו תקופות שאיששו וחיזקו את האמונה גם בעזרת השכל, כי השימוש בשכל היה דומיננטי, היום זה פחות רלוונטי. אמונה היא לא ענין מסופק, אלא הכרה עמוקה וודאית לא כבולה לשכל ולא לרגש, כמו עצם החיים שהם ודאיים. מה שיש אנשים אינטלקטואלים שמתרחקים מקיום מצוות זה נובע מכך שהם לא רואים את בזה את החיבור לחיים, והרבה פעמים בגלל שלא מזהים את חיי המוסר שלהם עם הדת, מחוסר הכרה עמוקה שבאמונה יש את מה שהם חפצים ואף יותר מכך. דני ארגמן. 052-7710491
שאלה: חניה: לרב! יש אצלנו, קרוב למרכז המסחרי שם נמצאים הבנק וקופות חולים, מקום חניה מסוים. כתוב בכניסה למקום חניה זה שהחניה היא ללקוחות מאוחדת בלבד (הקופ"ח). יש באזור של מאוחדת, סמוך לחניה, גם את ביטוח לאומי. אני נמצאת בקופ"ח אחרת, שהחניה הכי קרובה אליה היא החניה הזו של מאוחדת (יש עוד אחת אבל היא תמיד עמוסה וקשה למצוא שם מקום חניה). בדר"כ אני לא חונה שם אלא רחוק יותר (בגלל שכתוב שזה רק למאוחדת) ועכשיו זה קשה לי יותר כי אני עם תינוקת בת חודשיים וכמובן שעדיף לי לחנות כמה שיותר קרוב. שאלתי היא האם מותר לי לחנות בחניה הזו (שהיא גדולה ומרווחת יחסית) או שאסור לי כי זה רק ללקוחות מאוחדת (למרות שיש באזור גם את ביטוח לאומי). וחנוכה שמח!
תשובה: אין אפשרות להתיר איסור גזל גם אם יש סיבות טובות לכך. אסור לחנות שם אלא ללקוחות קופ"ח בלבד, אז או שתעברי קופת חולים למאוחדת, או שתבקשי רשות באופן חד פעמי. בשורות טובות אברהם קריספין רב קהילה בישוב אדם
שאלה: בישול אחר בישול: א. האם מותר לשים על הפלטה בשבת תבשיל מבושל קר מהמקרר שצף בנוזל שהתקרר כגון עוף שסביבו רוטב, פרגיות שצפות בשמן שלהם והנוזל עשוי להגיע לרמת חום של "היד סולדת בו". ב. האם החיוב במבשל הוא רק כשהמים תבשיל הגיעו לרתיחה? (יד סולדת) ג. בשבת האחרונה קרה לי מקרה א ומכוין שלא ידעתי מה לעשות ולא היה משהו אחר לאכול חיממתי פרגיות מבושלות שהתקררו שמסביבן שמן לארוחת צהריים, השמן ביעבע כשהורדתי את התבשיל. האם עברתי איסור דאורייתא?
תשובה: וברכת ד  א. יש מתירים עד שיהיה רוב נוזלי, אבל לרוב הדעות כשנוזל ניכר אין להניח על פלטה שיכולה להגיע לכדי יד סולדת. אבל אם יצא רוטב מהעוף אין לחוש. ב. חיוב רק כשבושל, אבל חכמים אסרו להניח אפילו אם לא הגיע לידי יד סולדת ויגיע במהלך השבת. חנוכה של אורה יהודה הלוי עמיחי מכון התורה והארץ כפר דרום אשקלון
שאלה: דחוף!!!נרות חנוכה: מה עליי לעשות אם אני לא נמצא בביתי בצאת הכוכבים אבל אבי כן בבית? 1.אני אדליק איתו יותר מאוחר 2.הוא ידליק ויכוון להוציא אותי ידי חובה אע"פ שאינני נוכח בעת ההדלקה 3.להדליק איפה שאני נמצא
תשובה: וברכת ד  שאביך ידליק עליך ויכוון להוציא אותך. חנוכה של אורה יהודה הלוי עמיחי מכון התורה והארץ כפר דרום אשקלון
שאלה: ניחום אבלים: אבא של מכרה נפטר והתבלבלתי בימי השבעה ובגלל שאבי היה בביח והייתי צריכה ללכת לעבודה שכחתי ללכת לשבעה בשל העומס וביום שהגעתי לנחם הסתבר כי זה היה היום בו קמו מהשבעה והרגשתי ממש נורא עם עצמי שהפרעתי למשפחה.כמה חמור הדבר?גם ישבתי איתם לחמש דקות.חזרתי משם עם הרגשה נוראית.
תשובה: במצבים כאלו הכנות היא הפתרון המומלץ ביותר, לפגוש את המכרה ולספר לה מדוע לא הגעת, וכמה שאת מתנצלת שלא היית שם בשבילה. יתרה מזו, יש שחושבים שהאבל זקוק לניחום ולחברה רק בימי השבעה, אבל לאחר מכן, אין סיבה לכך. טעות היא! פעמים רבות אבלים מספרים שהרגעים הכי קשים בשבילם היו כאשר תמו ימי השבעה, שהבית נשאר ריק מאדם ולא היה עם מי לדבר על הפצע שנשאר עדיין פתוח. לכן טוב יהיה שתלכי לשם כעת, לאחר ימי השבעה, ותנחמי אותה. בשורות טובות אברהם קריספין רב קהילה בישוב אדם
שאלה: כשרות: מה ההבדל בין חלב נוכרי לחלב ישראל?
תשובה: ב"ה, חלב נכרי הוא חלב שהגוי חולב ללא השגחת ישראל והוא אסור בשתיה, שמא הוסיף חלב טמאה. לגבי אבקת חלב נכרי יש מחלוקת, לכו אם כתוב כשר ומכיל אבקת חלב נכרי, הכונה שזה כשר ומי שמחמיר לא לאכול אבקת חלב נכרי יחמיר. דני ארגמן
שאלה: הסבר.: לרב אשמח בבקשה אם כבוד הרב יוכל להסביר לי את פירושו של רש"י של הבנתי: לפרק ט פסוק א הנושא הוא :פסח הפירוש של רש"י : פרשה שבראש הספר לא נאמרה עד אייר, למדת שאין סדר מוקדם ומאוחר בתורה. ולמה לא פתח בזו? מפני שהוא גנותן של ישראל, שכל ארבעים שנה שהיו ישראל במדבר לא הקריבו אלא פסח זה בלבד: 2.וראויה הייתה פרשה זו להיאמר ע"י משה כשאר כל התורה כולה, אלא שזכו אלו שתאמר על ידיהן, שמגלגלין זכות ע"י זכאי 3.למה משה לא ידע מה לעשות בנוגע לטמאים? 4.משה ענה לאנשים שיברר את הנושא ואח"כ יחזיר להם תשובה,מה לומדים מכך על משה?
תשובה: ב"ה, 1.סדר האירועים היה קרבן פסח בחודש ניסן ואחר כל המפקד החודש אייר אבל בתורה הסדר הוא אחר: קודם המפקד ואחר כך פסח, ושואל רש"י מדוע שינה הכתוב את הסדר? ומסביר שלא רצה להתחיל את החומש בגנותן של ישראל שהרי זה הפסח היחיד שהקריבו במדבר, לכן התחיל במפקד. 2.האנשים הטמאים היו בעלי זכויות, שהם התעסקו בארונו של יוסף, והיו טמאים לנפש, ופרשה זו של פסח שני היתה ראויה להאמר על ידי משה רבנו כמו כל התורה אבל בגלל צדקותם של אנשים אלו - זכו שהפרשה תאמר בגללם. 3.הוא לא ידע כי ה  לא אמר לו. 4.לומדים מכך שאם לא יודעים אז קודם מבררים ואחר כך עונים, ולא מתבישים לומר איני יודע. דני ארגמן
שאלה: מצווה בתורה ותוקפה לימינו: הרב, רציתי לשאול איך המצווה שכתובה בספר דברים כ"ב,ד -"לא תראה את חמור אחיך או שורו נופלים בדרך והתעלמת מהם הקם תקים עמו"- תקפה לימינו ולמה אם עוזרים אז צריך לעשות את זה עם הבעלים ("עמו")? ב
תשובה: לך ברור שמצוות התורה תקיפות גם לימינו - אלו דברי אלוקים חיים נצחיים. גם בימינו אם רואים אדם כורע תחת נטל של חבילות או בהמה של אדם הכורעת תחת הנטל, ואולי אפילו עלולה למות - חובה לעזור לו ולפרוק מעליו או מעל בהמתו את המשא. אין חובה לעשות זאת ביחד עם הבעלים אלא שהקב"ה בתורה ציווה אותנו לעשות זאת רק במקרים וגם הבעלים פורקים את המשא מעל הבהמה (אלא אם הבעלים אינם מסוגלים או אינם נמצאים ואז החובה עלינו לפרוק גם בלעדיהם) לדעות רבות חובה לפרוק גם אם הם אינם רוצים להיות שותפים בפריקה (מקרה שהם יכולים) משום  צער בעלי חיים  של הבהמה. הרעיון העקרי הוא להציל את ממון חברו (הבהמה שעלולה למות תחת משאה) לבירור נוסף תעיין בספר החינוך במצווה פ דוד לוי
שאלה: פרווה בצלחות בשריות או חלביות: ושבוע טוב. יש לי שאלה ברשותך. האם מאכל פרווה אפשר לאכול בצלחות וסכום בשריים או חלביים או שחייב כלים מיוחדים לפרווה?
תשובה: לך לא צריך כלים מיוחדים לכך דוד לוי
שאלה: חנוכה: מה בדיוק אסור לעשות לפני ובעיקר אחרי הדלקת נרות
תשובה: לך כחצי שעה לפני הדלקת הנרות, אסור להתחיל שום מלאכה או שיעור או ארוחה שיש חשש שנמשיך בהם ולא נדליק את הנרות בזמן 16:40 17:00. אחרי הדלקת הנרות נהגו (ולא חובה) לשבת כחצי שעה על ידם וללמוד ענין החג או מעשי המקבים או לומר שירות ותשבחות לקב"ה. הנשים שעיקר מלאכתן בבית הן מוזהרות שלא לעשות בזמן זה עבודות בית (כביסה גיהוץ וכד ) דוד לוי
שאלה: צמחים על גבי מצבת קבר: כבוד הרב, לצערי אנו מקימים מצבה לאמי לקראת השלושים. רציתי לדעת האם יש היתר לשתול צמח קטן (נניח קקטוס) בנקב הנמצא על גבי המצבה. המצבה עשויה אבן א"י טבעית בה יש נקבים. כמו כן, האם יש צד להקל אם מניחים עציץ נקוב לא נקוב על גבי אבן המצבה (בתוך שקע שבאבן או מחוצה לו).
תשובה: תנוחמו מן השמים עדיף שלא. אלו מנהגי גויים שאין להם חלק לעולם הבא ולכן הם מחשיבים את הקבר. בקבר נמצא הגוף של הנפטר שסיים את תפקידו בעולם הזה - אנו מכבדים אותו על ששימש משכן לנשמה אבל ברור שהעיקר זו הנשמה שאינה נמצאת בבית הקברות. מסיבה זו ראוי - להקים מצבה פשוטה וזולה ככל שניתן, למעט בהליכה לבית הקברות. העיקר בשנה זו ללמוד תורה ולתת צדקה ולספר מעשיה הטובים - זה עילוי לנשמה שיכולה להמשיך ולהתעלות בזכות מעשיכם. הגוף סיים תפקידו וכמה שנעסוק בו פחות כך ייטב בבנין ירושלים תנוחמו דוד לוי לבירור נוסף 098987548
שאלה: ספק ספיקא: האם מותר לי לאכול מאכל כשיש "ספק ספיקא" שמחייב לברך ברכה אחרונה. צדדי הספק: מכיון שההלכה היא לא לברך אפילו במקום שיש ספק ספיקא משום חומרא ד"לא תשא", וההכרעה של ספק ספיקא מחייבת אותי לברך ברכה אחרונה - ומכיון שידוע לי שאני לא יכול לברך לכאורה יהיה בזה איסור של הנהנה מן העולם הזה בלא ברכה.
תשובה: יש להבדיל בין שני סוגי ספקות, ספק מצד חוסר לימוד ידיעה וספק מצד הכרעת בין שיטות הפוסקים. הספק הראשון אינו נקרא ספק כלל, ומי שאינו יודע יפתח ספר וילמד, או שיתקשר לרבו וישאל אותו מה לברך, אם אין באפשרותו לברר זאת - לא יאכל. אך לגבי הספק השני, מובא בשולחן ערוך לעניין ברכת המזון, שרק שחיובה מהתורה כגון ברכת המזון לאחר ששבע - אומרים ספק תורה לחומרא, וחוזר ומברך. אך לגבי שאר ברכות כיון שחיובם מדרבנן, ספק דרבנן לקולא - ואינו חוזר ומברך בספק. בשורות טובות אברהם קריספין רב קהילה בישוב אדם
שאלה: יום הולדת: בס ד האם קיים מנהג שבו מי שחוגג יום הולדת מברך אחרים, כלומר נותן להם ברכה להצלחה, בריאות וכו.? אם כן מה הוא מקור המנהג. מירב ק
תשובה: לך שמעתי על מנהג כזה ואינני יודע את מקורו בכל מקרה אין זו דעת חכמים. המציין את יום הולדתו זה ליום של חשבון נפש על מה שעשה בחייו וקבלה לעתיד, ראוי ביום זה להוסיף לימוד תורה ותפילה ומעשים טובים. יש כאלה שמזמינים חברים להודות ביחד איתם לקב"ה על כך שזכה בשנה נוספת מלאה בעבודת ה. דוד לוי
שאלה: דירה חדשה: שמי מעיין לאחרונה, נמכרה הדירה בה אני מתגוררת עם אבי ומצאנו דירה חדשה שאהבנו מאוד אך מספר הדירה הוא 8 הבנתי שיש אמונות תפלאות שאומרות שדירה שמספרה 8 זה מזל לא טוב. לפי דעתך אנחנו צריכים לעבור לדירה הזו או להמשיך ולחפש דירה אחרת.? אשמח לקבל תשובה מעיין
תשובה: וברכת ד  לפי המהר"ל המספר 8 הוא מספר מאד חשוב ביהדות, כדין ברית מילה ביום השמיני שהוא מעל הטבע. ולכן השאלה היא כיצד מתייחסים, אם הבית יתמלא בחסד וצדקה הרי שיהיה לסימן טוב וברכה. חנוכה של אורה יהודה הלוי עמיחי מכון התורה והארץ כפר דרום אשקלון
שאלה: פרשת מקץ: היכן מצינו בפסוקים שיוסף שאל את אחיו עם יש להם אב או אח? קראתי את פרשת מקץ ולא ראיתי בפסוקים שיוסף שאל אותם אלה הם בעצמו אמרו לו זאת בכדי להוכיח את חפותם ולמרות שזה לא כתוב יהודה אומר לאביו ליעקוב שיוסף שאל אותו ובנוסף יהודה חוזר על כך שיוסף שאל אותם כאשר הוא ניגש אל יוסף בפרשת ויגש אשמח לתשובה
תשובה: וברכת ד  הרמב"ן אומר שהשאלות נשאלו אלא שהתורה קיצרה פעמים ולא ספרה את כל המשא ומתן שהיה, ולכן אפילו שלא הוזכרה השאלה בפועל, אבל היא נשאלה והאחים רק פרטו את השאלה שלא הובאה. חנוכה של אורה יהודה הלוי עמיחי מכון התורה והארץ כפר דרום אשקלון